钦定古今图书集成/历象汇编/庶征典/第017卷 > 《管窥辑要》 > 晋
## 钦定古今图书集成/历象汇编/庶征典/第017卷 > 《管窥辑要》 > 晋

### 武帝泰始二年天久阴不雨

按《晋书武帝本纪》，不载。　按《五行志》，“吴孙皓宝鼎元
年十二月，太史奏久阴不雨，将有阴谋。孙皓惊惧。时
陆凯等谋因其谒庙废之。及出，留平领兵前驱，凯先
语平，平不许，是以不果。皓既肆虐，群下多怀异图，终
至降亡泰始三年三月丁未昼昏。”

按：《晋书武帝本纪》云云。

### 惠帝元康二年天西北大裂

按《晋书惠帝本纪》，不载。　按《天文志》，惠帝元康二年
二月，天西北大裂。案刘向说：“天裂，阳不足；地动，阴有
馀。”是时人主昏瞀，妃后专制。〈按元经天裂西北作三年正月事今从正史编

二年下

### 太安三年八月天裂十一月天鸣

按《晋书惠帝本纪》，“八月庚午，天中裂，无云而雷。十一
月壬寅夜，赤气竟天，隐隐有声。”　按《天文志》，“太安三
年八月庚午，天中裂为二，有声如雷者三。君道亏而
臣下专僭之象也。”是日长沙王奉帝出，距成都、河间
二王。后成都、河间、东海又迭专威命，是其应也。

### 怀帝永嘉四年昼昏

按《晋书怀帝本纪》。“永嘉四年十月辛卯，昼昏至于庚
子。”　按《五行志》。永嘉四年十一月。〈按志作十一月与本纪不符〉“《辛
卯》昼昏，至于庚子。”此夜妖也。后年，刘曜寇洛川，王师
频为贼所败，帝蒙尘于平阳。

### 元帝太兴二年天鸣

按《晋书元帝本纪》，不载。　按《五行志》。“元帝太兴二年
八月戊戌，天鸣东南有声，如风水相薄。”京房《易妖占》
曰：“天有声，人主忧。”

太兴三年，天鸣。

按《晋书元帝本纪》，不载。　按《五行志》，“三年十月壬辰，
天又鸣，甲午止。其后王敦入石头，王师败绩。元帝屈
辱，制于强臣。既而晏驾，大耻不雪。”

### 成帝咸和四年天裂西北

按：《晋书成帝本纪》云云。

### 穆帝升平五年八月己卯夜天裂广数丈有声如雷按晋书穆帝本纪云云 按五行志升平五年八月己卯夜天中裂广三四丈有声如雷野雉皆鸣是后

哀帝荒疾，海西失德。皇太后临朝，太宗总万机。桓温
专权，威振内外。阴气盛，阳道微。

### 孝武帝太元十三年十二月昼晦

按《晋书。孝武帝本纪》云云。　按《五行志》。“太元十三年
十二月乙未。大风晦暝。其后帝崩。而诸侯违命。干戈
内侮。权夺于元显。祸成于桓元。”

### 安帝隆安五年天鸣

十六年，天鸣。

按《晋书、安帝本纪》俱不载。　按《五行志》，“安帝隆安五
年闰月癸丑，天东南鸣。十六年九月戊子，天东南又
鸣。是后桓元篡位，安帝播越，忧莫大焉。鸣每东南者，
盖中兴江外，天随之而鸣也。”

### 义熙元年八月天鸣

按《晋书安帝本纪》，不载。　按《五行志》，义熙元年八月，
天鸣在东南。京房《易传》曰：“万姓劳，厥妖天鸣。”是时安
帝虽反政，而兵革岁动，众庶勤劳也。